Publication: Magyar Közlöny
Issue: MK-2000-114 (Year: 2000, Number: 114)
Era: 1990-2004
Section: A 166/1997. (X. 3.) Korm. rendelet 3. számú mellékletének 4. b) pontjára tekintettel legalább 6 szakmai tanulmányi munkaegység.
Paragraph Index: 358

e) Szakmai és egyéb természettudományos ismeretek A szakmai törzsanyagon túlmenő szakmai ismereteket a képzés második szakaszában modul rendszerben szervezett oktatás keretében kell megszerezni. Ezeket a modulokat az egyetemek saját egyéb profiljuknak megfelelően, szabadon határozzák meg. Az így kialakított alkalmazott matematikai modulokban — operációkutatás (optimalizálás, sztochasztikus, illetve diszkrét modellek, döntési modellek), — számítógéptudomány (adatbázis-elmélet, algoritmus-elmélet, számítógépes geometria stb.), — műszaki-fizikai alkalmazások (mechanika, villamosságtan, hőtechnika, hírközlés stb.), — közgazdasági matematika (pénzügyi folyamatok elemzése), — biztosítási matematika, — számelmélet, algebra, logika és alkalmazásai, — statisztika, — alkalmazott analízis, — dinamikai rendszerek, — információelmélet, kriptográfia, — sztochasztika, — alkalmazott geometria, — biomatematika összesen megszerzendő szakmai tanulmányi munkaegységek száma legalább 42.

Source: https://magyarkozlony.hu/hivatalos-lapok/b74cb9b80038c0c5a763d9f81d0d5f74460d022d/dokumentumok/08d4e634477d94067de91d33cc3d2b090114738e/letoltes